31997D0139
L 055/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 февруари 1997 година
за изменение на Решение 94/360/ЕО относно намалената честота на физическите проверки, които трябва да се извършват на пратки с определени продукти при внос от трети страни съгласно Директива 90/675/ЕИО на Съвета
(текст от значение за ЕИП)
(97/139/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/675/ЕИО на Съвета от 10 декември 1990 г. за определяне на принципите относно организацията на ветеринарните проверки на продукти, въведени в Общността от трети страни (1), последно изменена с Директива 96/43/ЕО (2), и по-специално член 8, параграф 3 от нея,
като има предвид, че приложение II към Решение 94/360/ЕО на Комисията от 20 май 1994 г. относно намалената честота на физическите проверки, които трябва да се извършват на пратки с определени продукти при внос от трети страни съгласно Директива 90/675/ЕИО на Съвета (3), последно изменена с Решение 96/104/ЕО (4), следва да се актуализира с оглед преговорите относно ветеринарни споразумения с определени трети страни и обсъжданията по Споразумението за ЕИП;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Следните тирета се добавят към приложение II от Решение 94/360/ЕО:
„-
За Нова Зеландия, честотата, предвидена в Решение 97/131/ЕО на Съвета от 17 декември 1996 г. относно сключването на Споразумение под формата на размяна на писма относно временното прилагане на Споразумението между Европейската общност и Нова Зеландия за санитарните мерки, приложими за търговията с живи животни и животински продукти (5).
-
За Норвегия, на държавите-членки се разрешава да запазят по-ниска честота от предвидената в приложение I.
-
За Исландия, по отношение на продуктите, изброени в приложение I, категория I, 2 и категория II, 6, на държавите-членки се разрешава да запазят честота, по-ниска от предвидената в приложение I.
Член 2
Адресати на настоящото решение са държавите-членки.
Съставено в Брюксел на 3 февруари 1997 година.